Diari Oficial de la Generalitat Valenciana


Sumari del DOGV 5685, del 22-01-2008 (2008/670)

ACORD de 18 de gener de 2008, del Consell, pel qual es declara la urgent ocupació dels béns i drets subjectes a un expedient de expropiació forçosa, tramitat per l'Ajuntament de Sumàcarcer, per a l'execució del projecte d'urbanització continuació del carrer de l'Hort del Pollo.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5685

Data del DOGV
:   22-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/670


Data del document
:   18-01-2008

Organisme emissor
:   Conselleria de Presidència

Tipus de document
:   Acord

Descriptors 

:   * Sumacàrcer
    * administració local
    * expropiació

ACORD de 18 de gener de 2008, del Consell, pel qual es declara la urgent ocupació dels béns i drets subjectes a un expedient de expropiació forçosa, tramitat per l'Ajuntament de Sumàcarcer, per a l'execució del projecte d'urbanització continuació del carrer de l'Hort del Pollo. [2008/670]  
El Consell, en la reunió del dia 18 de gener de 2008, va adoptar l'acord següent:  
L'Ajuntament de Sumacàrcer, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització continuació del carrer de l'Hort del Pollo.  
Esta declaració d'urgent ocupació es justifica per les raons següents: les obres del proyecte d'urbanització continuació del carrer de l'Hort del Pollo han de dur-se a terme amb celeritat, per existir actualment importants motius de seguretat viària. Amb l'obertura del vial projectat s'evitarien els riscos següents: el greu perill que suposen per a la circulació rodada, per als xiquets i xiquetes, així com per als familiars, tots els vehicles i camions que van al magatzem de la cooperativa, situat davant de l'eixida del col·legi de Primària de Sumacàrcer i de la nova Escola Infantil Municipal. Igualment, motiva la urgència la necessitat de complir els terminis establits en l'execució de la referida obra, inclosa en el Pla Provincial d'Obres i Servicis de la Diputació Provincial de València, perquè sense la declaració de la urgència seria impossible complir els dits terminis i, per tant, no podria dur-se a terme, la qual cosa justifica àmpliament acudir a este procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i no s'han presentat al·legacions.  
Hi consta l'aprovació del projecte d'obres, l'acta de replantejament i la retenció de crèdit.  
Per tot això, i conforme a les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomía de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Presidència, el Consell   
ACORDA  
Declarar la urgent ocupació dels béns i drets subjectes al expedient d'expropiació forçosa instruït per l'Ajuntament de Sumacàrcer per a l'execució del projecte d'urbanització continuació del carrer de l'Hort del Pollo, que se relacionen a continuació.  
Relació de béns afectats:  
Finca número 1.  
Propietaris: Maria Amparo de Prat Puigmoltó, José Manuel Garrigues Planys, Mónica, José Manuel i Luis Beltrán Garrigues Prat. Domicili a València, Passeig Albereda, número 13-6ª. Referència cadastral 5104101YJ. Situació: carrer Hort del Pollo. S'expropia el ple domini de 172,89 metres quadrats. Classificació urbanística: sòl urbà sense urbanitzar. Ús: vial d'ús públic. Límits: nord, sòl no urbanitzable; est, carrer Hort del Pollo; sud, carrer Hort del Pollo; i oest, número 2 del carrer Mestre Serrano. Títol d'adquisició: tercera part indivisa per herència de sa mare, Mª Desamparados Puigmoltó i Rodríguez de Valcárcer. Tercera part indivisa, per títol de compra a Maria Cristina Prat Puigmoltó i tercera part indivisa per compra a Federico de Prat Puigmoltó. Inscrita en el Registre de la Propietat d'Alberic, tom 1015, llibre 50 de Sumacàrcer, folis 221, 222 i 223, finca 125, inscripció 4ª, 8ª i 9ª.  
Finca número 2.  
Propietari: Vicente Naturil García, DNI 36.556147G, domiciliat a Sumacàrcer, plaça de L'Era, número 2. Referència cadastral 5104135YJ. Situació: carrer Mestre Serrano, 2 i carrer Hort del Pollo. S'expropia el ple domini de 20,20 metres quadrats. Classificació urbanística: sòl urbà no urbanitzat. Ús: vial d'ús públic. Límits: nord, parcel·la de la cooperativa; est, parcel·la núm. 1; sud, núm. 2 carrer Mestre Serrano; i oest, núm. 2 carrer Mestre Serrano. Títol d'adquisició: adquirida per extinció comunitat, en escriptura atorgada a Alberic, d'11 de març de 1970, davant del notari Francisco Saiz Priego. Inscrita en el Registre de la Propietat d'Alberic, tom 376, llibre 19, foli 172, finca 2255, inscripció 1ª.  
Finca número 3  
Propietària: Cooperativa Valenciana Agrícola de Sumacàrcer, CIF M38711456, domicili social, carrer Franc, número 1. Referència cadastral 5104149YJ. Situació carrer del Franc, 1 i carrer Hort del Pollo. S'expropia el ple domini de 518,39 metres quadrats. Classificació urbanística: sòl urbà no urbanitza. Ús: vial d'ús públic. Límits: nord, carrer del Franc; est, sòl no urbanitzable; sud, número 2 carrer Mestre Serrano; i oest, vial privat part de darrere del carrer Sant Miquel. Títol d'adquisició: adquirida per compra a Federico Prat Dupuy de l'Hom, en escriptura atorgada a Alberic, de 2 de març de 1991, davant del notari Andrés Verdú Belmonte. Inscrita en el Registre de la Propietat d'Alberic, tom 558, llibre 28, foli 76,. finca 1925, inscripció 4ª.  
El present Acord es publicarà en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant les al·legacions només als efectes d'esmenar possibles errors que s'hagen produït en relacionar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra ell els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà a aquell en què tinga lloc la publicació del present Acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat un recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establix els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir del dia següent al de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que els interessats puguen exercitar qualsevol altra via que estimen oportuna.  
València, 18 de gener de 2008  
El vicepresident primer i secretari del Consell,  
VICENTE RAMBLA MOMPLET